“Xalqaro avtobusda yo‘lovchilarni tashishni tashkillashtirish” investitsiya loyihasining texnik-iqtisodiy asosini tasdiqlash to‘g‘risida

O‘zbekiston Respublikasi Prezidentining “O‘zbekiston Respublikasi fuqarolarining vaqtinchalik mehnat faoliyatini amalga oshirish uchun respublika tashqarisiga transportda chiqish vaqtida xavfsizligini ta’minlash chora-tadbirlari to‘g‘risida” 2018-yil 5-martdagi PQ-3584-son qaroriga muvofiq O‘zbekiston Respublikasi fuqarolarining xavfsiz harakatlanishlari uchun qulay shart-sharoitlar yaratish, vaqtincha mehnat faoliyatini respublika tashqarisida amalga oshirishda xalqaro va shaharlararo avtomobil transportiga aholining talablarini to‘liq qondirilishini ta’minlash maqsadida Vazirlar Mahkamasi qaror qiladi:
 1. “Xalqaro avtobusda yo‘lovchilarni tashishni tashkillashtirish” investitsiya loyihasini texnik-iqtisodiy asoslashning asosiy texnik-iqtisodiy ko‘rsatkichlari ilovaga muvofiq tasdiqlansin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari A.J. Ramatov hamda O‘zbekiston Respublikasi transport vaziri I.R. Maxkamov zimmasiga yuklansin.